《过端州峡同仞阇黎》
明代·释今回

频年瓶笠皆无定，一夜轻帆渡峡来。峰势似窥江路尽，舟行始觉画屏开。

岩云夜度侵衣冷，猿狖声多入棹哀。乞食栖栖任途路，暂同吟咏一徘徊。

作者简介：今回，字更涉。东莞人。侍郎王应华仲子，原名鸿暹，字方之。诸生。其父与天然禅师为法喜之交，回少闻道妙。清圣祖康熙四年（一六六五），在雷峰落发受具，执侍左右，随师住丹霞，寻升记室。一日过溪，褰裳就涉，至中流遇江水暴涨，漂没巉石之下。清光绪《广州府志》卷一四一有传。